pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ระบบพลาสมาเย็น
วันศุกร์ที่ 17 กรกฎาคม 2563
ระบบพลาสมาเย็น
วันที่ 28 มกราคม 2563
ไบโอพลาสเป็นนวัตกรรมทางเครื่องมือแพทย์ที่เกิดใหม่ในการใช้เครื่องส่งพลังงานไฟฟ้าผ่านหัวจ่ายที่ออกแบบมาพิเศษ ให้เกิดลําแสงพลาสมาอุณหภูมิที่เหมาะสมในการแก้ไขปัญหาแผลที่มักหายยากกลายเป็นแผลเรื้อรัง เช่น แผลกดทับ แผลที่เท้าในในคนไข้เบาหวานในผู้สูงอายุที่ทําให้สร้างภาระและความสิ้นเปลืองกับทุกๆ ฝ่ายที่เกี่ยวข้อง การเสริมการรักษาด้วยพลาสมาเย็นจากไบโอพลาสมากับการรักษาแผลมาตรฐานจะช่วยขจัดปัญหาการอักเสบติดเชื้อเรื้อรัง เร่งการสร้างเนื้อใหม่และการปิดสมานแผลได้ง่ายและรวดเร็วขึ้น
เทคโนโลยี/กระบวนการ
นวัตกรรมพลาสมาเย็นจะแบ่งออกเป็น 2 แบบ คือ
1. นวัตกรรมพลาสมาเย็นแบบหัวสัมผัส แบบหัวสัมผัสนี้ จะใช้อากาศที่อยู่รอบหัวจ่ายเป็นสื่อให้เกิดพลาสมา เมื่อนําเข้าไปใกล้หรือสัมผัสโดยตรงกับผิว จะทําใหเกิดเป็นลําพบาสมาชนิดฝอยละเอียดจํานวนมาก วิ่งสู่ผิวทําใหเกิดการเปลี่ยนแปลงบนพื้นผิว เพื่อใช้สําหรับ 1) การขัดลสิ่งสกปรกปนเปื้อน ไขมันและสิ่งตกค้าง รวมทั้งขจัดเชื้อโรคจุลชีพที่ก่อให้เกิดสิวที่อยู่บนผิวโดยไม่เกิดบาดแผลเพื่อความสะอาดและปรับสภาพพื้นผิวและเร่งการซ่อมสร้างฟื้นฟูสภาพผิวใหม่ และ 2) ช่วยเสริมสร้างบํารุงสุขภาพผิวให้แข็งแรงและช่วยเสริมสร้างฤทธิ์เครื่องสําอางสมุนไพรบํารุงผิวและยารักษาสิว
2. นวัตกรรมพลาสมาเย็นแบบหัวเจ็ท เป็นการใช้ระบบพลาสมาบรรยากาศอุณหภูมิต่ําที่ใช้แก๊สเฉี่อย เช่น อาร์กอนหรือฮีเลียม จ่ายผ่านไปยังหัวจ่ายทําให้เกิดเป็นลําพลาสมาอุณหภูมิต่ําพ่นไปยงแผลหรือผิวเนื้อเยื่อ โดยหัวจ่ายไม่ต้องสัมผัสกับแผลหรือเนื้อเยื่อในระยะห่างประมาณ 3 มิลลิเมตร โดยองค์ประกอบต่างๆ ที่ปลดปล่อยจากการแตกประจุ ได้แก่ อนุภาค อนุมูล แสงโฟตอน ที่คายออกมาพร้อมสนามแม่เหล็กไฟฟ้าในลําพลาสมาจะทําปฏิกิริยาลูกโซ่ทางฟิสิกส์และเคมีเกิดการเปลี่ยนแปลงบนพื้นผิวของแผลหรือเนื้อเยื่อเพ่อนํามาใช้สํารหับลดการอักเสบและการติดเชื้อจุลชีพบนแผลหรือผิวหนัง ช่วยขจัดเชื้อแบคทีเรียดื้อยาและเชื้อรา ช่วยลดการเน่าซึมไหลเยิ้มของบาดแผล กระตุ้นการซ่อมสร้างสมานแผล ใช้เร่งการงอกของเนื้อใหม่และเร่งการปิดในแผลเรื้อรัง ซึ่งนวัตกรรมพลาสมาเย็นทั้ง 2 แบบ ได้รับการรับรองมาตรฐาน ISO และได้รับการขึ้นบัญชีนวัตกรรมไทย
การนําไปใช้ประโยชน์
ขณะนี้ได้เริ่มเปิดให้บริการแก่ผู้ป่วยที่มีปัญหาแผลหายยากในโรงพยาบาลของรัฐหลายแห่งทั่วทุกภูมิภาค ภายใต้ความอนุเคราะห์ของรัฐบาลผ่านหน่วยงาน TCELS (ศลช.) ร่วมกับสมามแผลไฟไหม้และสมานแผลแห่งประเทศไทย เพื่อสนับสนุนงานนวัตกรรมของประเทศผ่านโรงพยาบาลเครือข่าย เพื่อแบ่งเบาภาระด้านสุขภาพและเพิ่มคุณภาพชวิตของประชาชน โดยราคาจําหน่ายนวัตกรรมพลาสมาเย็นแบบหัวสัมผัส อยู่ที่ 380,000 บาท/เครื่อง และแบบหัวเจ็ท 485,000 บาท/เครื่อง
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันศุกร์ที่ 30 ธันวาคม 2559
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30น.) นําทีมโดย นายพิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม นายวิโรจน์โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย นางเบญจมาพร เอกฉัตร์.รองเลขาธิการ สมอ. นายทิณกร ผ่องลักษณา ผู้อํานวยการกองบริหารผลิตภัณฑ์ชุมชน นางสาวอรัญญา คชชาญ ผู้เชี่ยวชาญกองควบคุมมาตรฐาน. นางศิริเพ็ญ กุศลานนท์ ผู้อํานวยการกองบริหารยุทธศาสตร์ สมอ. นางกรวิกา อมรโชติ หัวหน้าสํานักผู้อํานวยการ พร้อมด้วยเจ้าหน้าที่จากสํานักงานมาตรฐานผลิตภัณฑ์อุตสาหกรรมและสถาบันเหล็กและเหล็กกล้าแห่งประเทศไทย บริการอาหารและเครื่องดื่ม แจกจ่ายแก่ประชาชนผู้เข้าร่วมถวายอาลัยแด่พระบาทสมเด็จพระปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 4/2560
วันพุธที่ 30 สิงหาคม 2560
รอง นรม.พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 4/2560
รอง นรม.พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ  เพื่อรับทราบรายงานความก้าวหน้าของการเตรียมการพัฒนากําลังคนสาขาช่างซ่อมบํารุงอากาศยาน โครงการนําร่องการพัฒนาหลักสูตรที่สอดคล้องกับกรอบคุณวุฒิแห่งชาติ
วันนี้ (30 สิงหาคม 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกรอบคุณวุฒิแห่งชาติ ครั้งที่ 4/2560 ซึ่งสรุปสาระสําคัญ ดังนี้
ที่ประชุมรับทราบการแสดงเจตจํานงในการนําร่องเทียบเคียงกรอบคุณวุฒิแห่งชาติกับกรอบคุณวุฒิอ้างอิงอาเซียน ซึ่งมีประเทศที่ส่งหนังสืออย่างเป็นทางการถึงสํานักเลขาธิการอาเซียน จํานวน 4 ประเทศ คือ สาธารณรัฐอินโดนีเซีย สหพันธรัฐมาเลเซีย สาธารณรัฐฟิลิปปินส์ และราชอาณาจักรไทย โดยที่ประชุมได้ร่วมกันกําหนดตารางกิจกรรมและช่วงเวลาในการดําเนินการเทียบเคียงของประเทศที่เสนอตัวนําร่องตามกระบวนการต่อไป
ทั้งนี้ หน่วยงานที่จัดการศึกษาในระดับอาชีวศึกษาและอุดมศึกษาของสมาชิกอาเซียนได้มีการใช้กรอบประกันคุณภาพ EAS TVET QAF ในระดับอาชีวศึกษา และกรอบประกันคุณภาพ INQAAHE ในระดับอุดมศึกษา ส่วนกรอบประกันคุณภาพ AQAF เป็นกรอบที่คณะทํางานกรอบคุณวุฒิอ้างอิงอาเซียนร่วมกันกําหนดแนวทางและหลักการขึ้น โดยประเทศสมาชิกอาเซียนสามารถเลือกใช้กรอบประกันคุณภาพทั้งสามแป็นแนวทางในการประกันคุณภาพการศึกษาและฝึกอบรม รวมถึงสามารถใช้กรอบประกันคุณภาพอื่น ๆ ในการอธิบายการประกันคุณภาพคุณวุฒิในประเทศของตนได้
นอกจากนี้ ที่ประชุมรับทราบ รายงานความก้าวหน้าของการเตรียมการพัฒนากําลังคนสาขาช่างซ่อมบํารุงอากาศยาน โครงการนําร่องการพัฒนาหลักสูตรที่สอดคล้องกับกรอบคุณวุฒิแห่งชาติ โดยมีวิทยาลัยที่ได้รับการส่งเสริมให้เป็นสถานศึกษาที่ทําการเรียนการสอนให้มีมาตรฐานตามข้อกําหนดของ ICAO Doc. 7192 และของสํานักงานการบินพลเรือนแห่งประเทศไทย (กพท.) มีดังนี้ 1. วิทยาลัยเทคนิคดอนเมือง 2. วิทยาลัยเทคนิคสมุทรปราการ 3. วิทยาลัยเทคนิคอุบลราชธานี 4. วิทยาลัยเทคนิคถลาง 5. วิทยาลัยเทคนิคสัตหีบ 6. มหาวิทยาลัยนครพนม และ 7. วิทยาลัยการอาชีพขอนแก่น โดยมี 4 ยุทธศาสตร์ ดังนี้ 1. พัฒนาหลักสูตรช่างอากาศยานให้ได้มาตรฐานตาม s ข้อกําหนดของ ICAO 2. จัดสรรครุภัณฑ์ในการสนับสนุนการเรียนการสอน 3. พัฒนาครูผู้สอนช่างอากาศยานให้มีความสามารถ และเพียงพอกับความต้องการ 4. จัดตั้งศูนย์ซ่อมบํารุงอากาศยานเพื่อรองรับผู้จบการศึกษาจากหลักสูตรช่างอากาศยาน
พร้อมกันนี้ ที่ประชุมพิจารณาและมีมติเห็นชอบการดําเนินงานพัฒนาสาขาอาชีพที่เป็นความต้องการของประเทศ ทั้งนี้ คณะกรรมการฯ ได้ให้ข้อสังเกตการณ์เพิ่มเติมสาขาอาชีพที่เป็นความต้องการ ให้ครอบคลุมทุกสาขาอาชีพอีกครั้ง โดยมอบหมายให้ฝ่ายเลขานุการ นําเสนอในการประชุมในครั้งหน้าต่อไป
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “ปรัชญาและแนวทางการเป็นข้าราชการที่ดี ตามรอยพระยุคลบาท” แก่ข้าราชการในสังกัดกระทรวงการคลัง
วันอังคารที่ 5 มิถุนายน 2561
ม.ล.ปนัดดาฯ บรรยายพิเศษ เรื่อง “ปรัชญาและแนวทางการเป็นข้าราชการที่ดี ตามรอยพระยุคลบาท” แก่ข้าราชการในสังกัดกระทรวงการคลัง
ม.ล.ปนัดดาฯ บรรยายพิเศษ เรื่อง “ปรัชญาและแนวทางการเป็นข้าราชการที่ดีตามรอยพระยุคลบาท” แก่ข้าราชการในสังกัดกระทรวงการคลัง
ในวันอังคารที่ ๕ มิถุนายน ๒๕๖๑ เวลา ๐๙.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “ปรัชญาและแนวทางการเป็นข้าราชการที่ดีตามรอยพระยุคลบาท”
แก่ข้าราชการกรมสรรพากร และส่วนราชการในสังกัดกระทรวงการคลัง
ภายใต้โครงการฝึกอบรมข้าราชการบรรจุใหม่ รุ่นที่ ๓ประจําปีงบประมาณ พ.ศ. ๒๕๖๑
ณ ห้องประชุมสัมมนาเดอะพาลาเดียม ฮอลล์ เอ (ชั้น ๑๑)เดอะ เบอร์เคลีย์ ประตูน้ํา เขตราชเทวี กรุงเทพฯ
ม.ล.ปนัดดาฯ กล่าวว่า “ข้าราชการ คือ คนที่ทํางานของพระมหากษัตริย์
ซึ่งงานของพระมหากษัตริย์ คือ การบําบัดทุกข์ บํารุงสุขปวงประชาราษฎร์
ข้าราชการในฐานะคนที่ทํางานของพระมหากษัตริย์ จึงมีหน้าที่อันสําคัญในการบําบัดทุกข์
บํารุงสุขประชาชน ดังนั้น คําว่า 'ข้าราชการ' จึงเป็นคําที่มีความหมายอันไพศาล
เนื่องจากเปี่ยมไปด้วยอํานาจหน้าที่และความรับผิดชอบชั่วดีที่ข้าราชการพึงมีต่อชาติบ้านเมือง
การกระทําความดีย่อมได้ดี เป็นศักดิ์เป็นศรีแก่แผ่นดิน"
รัฐบาลไทย-ข่าวทำเนียบรัฐบาล-วิธีเลือกซื้อเจลแอลกอฮอล์อย่างปลอดภัย
วันพฤหัสบดีที่ 6 สิงหาคม 2563
วิธีเลือกซื้อเจลแอลกอฮอล์อย่างปลอดภัย
หากพบผลิตภัณฑ์สุขภาพผิดกฎหมายสามารถร้องเรียนได้ที่โทร. 1556
-มีฉลากชัดเจน
-บรรจุในภาชนะที่ปิดสนิท
-ผลิตภัณฑ์ได้มาตรฐานและไม่หมดอายุ
-ตรวจสอบเลขที่ใบรับจดแจ้งเครื่องสําอาง
รัฐบาลไทย-ข่าวทำเนียบรัฐบาล-สอท. ณ กรุงเวียนนา ส่งความห่วงใยและความปรารถนาดีแก่พี่น้องชาวไทยในออสเตรีย สโลวาเกีย และสโลวีเนีย [กระทรวงการต่างประเทศ]
วันพฤหัสบดีที่ 23 เมษายน 2563
สอท. ณ กรุงเวียนนา ส่งความห่วงใยและความปรารถนาดีแก่พี่น้องชาวไทยในออสเตรีย สโลวาเกีย และสโลวีเนีย [กระทรวงการต่างประเทศ]
ที่ลงทะเบียนแจ้งความประสงค์ขอรับ และได้จัดส่งกล่องยังชีพไปให้นักศึกษาไทยและชาวไทยในเขตอาณาซึ่งได้รับผลกระทบจากการแพร่ระบาดของโรคโควิด-19 ด้วย
สอท. ณ กรุงเวียนนา ส่งความห่วงใยและความปรารถนาดีแก่พี่น้องชาวไทยในออสเตรีย สโลวาเกีย และสโลวีเนีย
ในช่วงสัปดาห์ที่ผ่านมา สถานเอกอัครราชทูตฯ ได้จัดส่งหน้ากากอนามัยแบบมีชั้นกรอง ให้พี่น้องชาวไทยในออสเตรีย สโลวาเกีย และสโลวีเนีย ที่ลงทะเบียนแจ้งความประสงค์รับหน้ากากอนามัยแล้ว และได้ทยอยจัดส่งหน้ากากผ้า ที่ข้าราชการและเจ้าหน้าที่สถานเอกอัครราชทูตฯ พร้อมครอบครัว ได้ร่วมกันตัดเย็บ เป็นหน้ากากผ้าอย่างดี 3 ชั้นที่สามารถใส่ไส้กระดาษกรองอีกชั้นได้ และสามารถซักเพื่อนํากลับมาใช้ซ้ําได้ด้วย
ผู้ที่ต้องการรับหน้ากากผ้า 3 ชั้นแบบใส่ไส้กรองได้ แต่ยังไม่ได้แจ้งให้สถานเอกอัครราชทูตฯ ทราบ ยังสามารถแจ้งความประสงค์ของท่าน ผ่านทางลิงก์ https://forms.gle/MgDAFxeorocUAQYF6 *ภายในวันศุกร์ที่ 1 พ.ค. 2563* ผู้ที่ไม่สะดวกแจ้งผ่านลิงก์ดังกล่าว สามารถแจ้งชื่อ-นามสกุล ที่อยู่ไปรษณีย์ของท่าน พร้อมหมายเลขโทรศัพท์มือถือ มาทางอีเมลconsular@thaiembassy.at หรือ โทร. +43 664 9915 3767, +43 664 9944 5916 หรือ +43 664 9944 5918
นอกจากนี้ สถานเอกอัครราชทูตฯ ได้จัดส่งกล่องยังชีพเพื่อช่วยเหลือและเป็นกําลังใจแก่นักศึกษาไทยและชาวไทยในออสเตรีย สโลวาเกีย และสโลวีเนีย ซึ่งได้รับผลกระทบจากการแพร่ระบาดของโรคโควิด-19 และได้ประชาสัมพันธ์คําแนะนําในการดูแลสุขภาพกายและสุขภาพจิตในสถานการณ์การแพร่ระบาดของโรคโควิด-19 สําหรับคนไทยในออสเตรีย สโลวาเกีย และสโลวีเนีย เป็นระยะ ๆ อีกด้วย
พี่น้องชาวไทยท่านใดที่ประสบปัญหาขาดแคลนข้าวสารอาหารแห้ง สามารถแจ้งชื่อ-นามสกุล ที่อยู่ไปรษณีย์ของท่าน พร้อมหมายเลขโทรศัพท์มือถือ มาทางอีเมล consular@thaiembassy.at หรือ โทร. +43 664 9915 3767, +43 664 9944 5916 หรือ +43 664 9944 5918
ด้วยความห่วงใยและปรารถนาดี
สถานเอกอัครราชทูต ณ กรุงเวียนนา
"การทูตเพื่อประชาชน ทุกแห่งหนเราดูแล"
รัฐบาลไทย-ข่าวทำเนียบรัฐบาล-สธ.เตรียมต่ออายุราชการแพทย์เกษียณส่งอบรมเป็นผู้เชี่ยวชาญด้านเวชศาสตร์ครอบครัวประจำ PCC
วันอังคารที่ 25 เมษายน 2560
สธ.เตรียมต่ออายุราชการแพทย์เกษียณส่งอบรมเป็นผู้เชี่ยวชาญด้านเวชศาสตร์ครอบครัวประจํา PCC
ปลัดกระทรวงสาธารณสุข   ให้ทุกจังหวัดพิจารณาให้แพทย์เกษียณอายุราชการ  ในปีงบประมาณ 2560 รับราชการต่อ โดยให้อบรมเป็นผู้เชี่ยวชาญด้านเวชศาสตร์ครอบครัวเพื่อประจําคลินิกหมอครอบครัว (PCC)
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า ได้ส่งหนังสือแจ้งเวียนไปทุกจังหวัด เรื่องการให้ข้าราชการพลเรือนสามัญ ตําแหน่งในสายงายแพทย์ระดับเชี่ยวชาญหรือทรงคุณวุฒิ ซึ่งมีอายุครบ 60 ปีบริบูรณ์ในปีงบประมาณ 2560 รับราชการต่อไป  โดยให้จังหวัดดําเนินการดังนี้ 1.ตั้งคณะกรรมการจังหวัด มีนายแพทย์สาธารณสุขจังหวัดเป็นประธาน พิจารณาบุคคลตามความสําคัญ ตําแหน่งตามความต้องการ และความจําเป็นของหน่วยงาน 2.ให้หน่วยงานจัดทําข้อมูลและเหตุผลการต่อเวลาราชการ แผนงานโครงการตลอดจนภารกิจที่มีความจําเป็นที่ต้องปฏิบัติ สภาวะการขาดแคลนบุคลากรในเชิงปริมาณและคุณภาพในภาพรวม ความสามารถในทางวิชาการหรือความสามารถเฉพาะตัว ความยากในการหาผู้เหมาะสมมาปฏิบัติ เป็นต้น
สําหรับวัตถุประสงค์ในการต่ออายุแพทย์เกษียณอายุราชการในครั้งนี้ เพื่อจะได้มีแพทย์ผู้เชี่ยวชาญด้าน เวชศาสตร์ครอบครัวเพิ่มเติมจากระบบการผลิตปกติ ซึ่งปัจจุบันรูปแบบการผลิตมี 2 แบบ คือ 1.ผลิตที่ศูนย์แพทย์ศาสตร์ศึกษาชั้นคลินิกด้วยตนเอง 2.ร่วมกับโรงพยาบาลชุมชนในการผลิต (In Service Training) โดยหลักสูตรที่ใช้ผลิตจะเป็นของราชวิทยาลัยแพทย์เวชศาสตร์ครอบครัว ซึ่งแพทย์เกษียณอายุที่สมัครใจรับราชการต่อ จะถูกส่งเข้ารับการอบรมด้านเวชศาสตร์ครอบครัวตามหลักสูตรมาตรฐานและกลับไปทํางานในคลินิกหมอครอบครัว (Primary Care Cluster : PCC) ในแต่ละพื้นที่
ทั้งนี้ เป็นไปตามแผนยุทธศาสตร์การพัฒนาระบบบริการด้านการแพทย์และสาธารณสุข พ.ศ.2560-2564 ด้านระบบการแพทย์ปฐมภูมิ ที่จะให้มีแพทย์เวชศาสตร์ครอบครัวดูแลทุกครัวเรือนภายในปี 2579 ซึ่งจะมีแพทย์เวชศาสตร์ครอบครัวและทีมสหวิชาชีพ 6,500 ทีม “บริการทุกคน ทุกอย่าง ทุกที่ ทุกเวลา ด้วยเทคโนโลยี”สอดคล้องกับรัฐธรรมนูญของราชอาณาจักรไทย พ.ศ.2560  ที่กําหนดให้รัฐต้องดําเนินการให้ประชาชนได้รับบริการสาธารณสุขที่มีประสิทธิภาพอย่างทั่วถึง เสริมสร้างให้ประชาชนมีความรู้พื้นฐานเกี่ยวกับการส่งเสริมสุขภาพและการป้องกันโรค ส่งเสริมสนับสนุนให้มีการพัฒนาภูมิปัญญาด้านแพทย์แผนไทย ให้เกิดประโยชน์สูงสุด
รัฐบาลไทย-ข่าวทำเนียบรัฐบาล-“กอช. ชวนประชาชนผู้ประกันตนตามมาตรา 40 ทางเลือก 1ออมเงินสร้างเงินบำนาญรายเดือนหลังเกษียณ”
วันจันทร์ที่ 28 ตุลาคม 2562
“กอช. ชวนประชาชนผู้ประกันตนตามมาตรา 40 ทางเลือก 1ออมเงินสร้างเงินบํานาญรายเดือนหลังเกษียณ”
กอช.เชิญชวนประชาชนผู้ที่ไม่มีสิทธิสวัสดิการบํานาญจากรัฐบาล มีอายุ 15 – 60 ปี อาทิ นักเรียน นิสิต นักศึกษา พ่อค้าแม่ค้า เกษตรกร ผู้ประกอบอาชีพอิสระ เป็นต้น หรือผู้ประกันตนตามมาตรา 40 ทางเลือก 1 สามารถสมัครออมเงินควบคู่ไปกับ กอช.
กองทุนการออมแห่งชาติ หรือ กอช. เชิญชวนประชาชนผู้ที่ไม่มีสิทธิสวัสดิการบํานาญจากรัฐบาล มีอายุ 15 – 60 ปี อาทิ นักเรียน นิสิต นักศึกษา พ่อค้าแม่ค้า เกษตรกร ผู้ประกอบอาชีพอิสระ เป็นต้น หรือ ผู้ประกันตนตามมาตรา 40 ทางเลือก 1 สามารถสมัครออมเงินควบคู่ไปกับ กอช. เพื่อเติมเต็มเงินออมไว้ใช้หลังเกษียณรายเดือนเมื่ออายุ 60 ปี ตอบโจทย์ความมั่นคงทางการเงิน สําหรับผู้ที่สนใจสามารถตรวจสอบสิทธิก่อนการสมัครสมาชิกได้ที่แอปพลิเคชัน “กอช.” หรือ เว็บไซต์ กอช. “www.nsf.or.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เป็นหน่วยงานของรัฐ อยู่ภายใต้การกํากับดูแลของกระทรวงการคลัง เป็นกองทุนบํานาญภาคประชาชน เพื่อเสริมสร้างระบบบํานาญให้แก่ผู้ที่เป็นแรงงานนอกระบบที่ไม่มีสวัสดิการบํานาญจากรัฐบาล ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3 ไม่เป็นสมาชิกกองทุนบําเหน็จบํานาญข้าราชการ (กบข.) และไม่เป็นสมาชิกกองทุนสํารองเลี้ยงชีพ ที่มีช่วงอายุ 15 – 60 ปี อาทิ นักเรียน นิสิต นักศึกษา พ่อค้าแม่ค้า ชาวไร่ชาวนา คนขับมอเตอร์ไซต์รับจ้าง คนขับรถแท็กซี่รับจ้าง ฟรีแลนซ์ เป็นต้น โดยความพิเศษของ กอช. ที่ไม่เหมือนที่อื่น คือ สมาชิกสามารถออมเงินได้เมื่อมี เดือนไหนไม่มีเงินออม สิทธิในการเป็นสมาชิก กอช. ยังคงสภาพการเป็นสมาชิกเหมือนเดิม เพียงออมเงินขั้นต่ํา 50 บาท สูงสุด 13,200 บาทต่อปี
สําหรับผู้ประกันตนตามมาตรา 40 ทางเลือก 1 สามารถสมัครและออมเงินควบคู่ไปกับ กอช. เพื่อที่จะได้เติมเต็มเงินออมไว้ใช้หลังเกษียณเป็นรายเดือนเมื่ออายุ 60 ปี เพื่อตอบโจทย์ความมั่นคงทางการเงิน พร้อมรับสิทธิประโยชน์การออมเงินจาก กอช. เพิ่มอีก 3 ต่อ
ต่อที่ 1 รับเงินสมทบเพิ่มจากรัฐ ตามช่วงอายุของสมาชิก
• ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท คิดเป็นดอกเบี้ยเงินฝากธนาคาร 4.54%*
• ช่วงอายุ >30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท คิดเป็นดอกเบี้ยเงินฝากธนาคาร 7.27%*
• ช่วงอายุ >50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท คิดเป็นดอกเบี้ยเงินฝากธนาคาร 9.09%*
*เงินสมทบจากรัฐบาลคิดเป็นดอกเบี้ยเงินฝากประจํา 12 เดือนโดยประมาณ
ต่อที่ 2 ผลตอบแทนของเงินออมสะสม และเงินสมทบที่นําไปลงทุน
ต่อที่ 3 ลดหย่อนภาษีได้เต็มจํานวนเงินออมสะสม
สําหรับผู้สนใจสามารถดาวน์โหลดแอปพลิเคชัน “กอช.” เพื่อตรวจสอบสิทธิก่อนการสมัครสมาชิก สมัครสมาชิก และดูข้อมูลบัญชีเงินออมสะสมได้ทั้งระบบ iOS และ Android หรือ www.nsf.or.th สอบถามข้อมูลเพิ่มเติมได้ที่ สายด่วนเงินออม โทร. 02-049-9000 ทั้งนี้ ติดต่อสมัครสมาชิกและสมาชิก รับบริการอื่นๆ ของ กอช. ได้ที่ว่าการอําเภอทั่วประเทศ หรือ ธนาคาร ธ.ก.ส. ธอส. ธนาคารกรุงไทย ธนาคารออมสินทุกสาขา เทสโก้โลตัสทุกสาขา ตู้บุญเติม จุดบริการเคาน์เตอร์เซอร์วิส รวมทั้งที่สํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ
รัฐบาลไทย-ข่าวทำเนียบรัฐบาล-นรม. เชิญชวนประชาชนร่วมกันกำจัดยุงลายช่วงฤดูฝน ยึดหลัก 3 เก็บ ป้องกัน 3 โรค เพื่อลดจำนวนผู้ป่วยที่เสียชีวิตด้วยโรคไข้เลือดออก
วันศุกร์ที่ 29 มิถุนายน 2561
นรม. เชิญชวนประชาชนร่วมกันกําจัดยุงลายช่วงฤดูฝน ยึดหลัก 3 เก็บ ป้องกัน 3 โรค เพื่อลดจํานวนผู้ป่วยที่เสียชีวิตด้วยโรคไข้เลือดออก
นรม. เชิญชวนประชาชนร่วมกันกําจัดยุงลายช่วงฤดูฝน ยึดหลัก 3 เก็บ ป้องกัน 3 โรค เพื่อลดจํานวนผู้ป่วยที่เสียชีวิตด้วยโรคไข้เลือดออก โดยเน้นการรณรงค์ในพื้นที่ 6 ร.
วันนี้ (27 มิ.ย. 61) เวลา 08.30 ณ ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ฉัตรชัย สาริกัลยะ รองนายกรัฐมนตรี พร้อมด้วย ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณะสุข นายแพทย์โอภาส การย์กวินพงศ์ รองปลัดกระทรวงสาธารณสุข และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค พร้อมผู้บริหารกระทรวงสาธารณสุข เข้าพบ พลเอกประยุทธ์ จันทร์โอชา นายกรัฐมนตรี เพื่อประชาสัมพันธ์ให้ประชาชนร่วมรณรงค์ “กําจัดลูกน้ํายุงลาย ลดป่วยตายโรคไข้เลือดออก”
โอกาสนี้ รัฐมนตรีว่าการกระทรวงสาธารณสุข กล่าวรายงานว่า รัฐบาลมีความห่วงใยสุขภาพของประชาชน โดยเฉพาะในช่วงฤดูฝน โรคที่มียุงลายเป็นพาหะ อาจทําให้ประชาชนมีความเสี่ยงป่วยจากโรคไข้เลือดออก โรคไข้ปวดข้อยุงลาย และโรคติดเชื้อไวรัสซิกาได้ เนื่องจากข้อมูลของสํานักระบาดวิทยา กรมควบคุมโรค ได้รายงานสถานการณ์ไข้เลือดออก ตั้งแต่วันที่ 1 ม.ค. – 26 มิ.ย. 61 พบผู้ป่วยกว่าสองหมื่นรายแล้ว และผู้ป่วยส่วนใหญ่เป็นเด็กวัยเรียน แต่ผู้เสียชีวิตกลับเป็นกลุ่มวัยรุ่นและผู้ใหญ่ ดังนั้น รัฐบาลโดยกระทรวงสาธารณสุข จึงได้ดําเนินงานตามแนวทางประชารัฐ โดยมุ่งเน้นให้ประชาชนมีส่วนร่วมในการกําจัดแหล่งเพาะพันธุ์และลูกน้ํายุงลาย โดยเฉพาะในพื้นที่เป้าหมาย 6 ร. ได้แก่ 1.โรงเรือน (บ้านและชุมชน) 2.โรงเรียน (สถานศึกษาและสถานเลี้ยงเด็กเล็ก) 3.โรงพยาบาล 4.โรงแรมและรีสอร์ท 5.โรงงานและกลุ่มอุตสาหกรรม และ 6.โรงธรรม (วัด มัสยิด และโบสถ์) ตลอดจนมีมาตรการป้องกันโรคด้วยการยึดหลัก “3 เก็บ ป้องกัน 3 โรค” คือ 1.เก็บบ้านให้ปลอดโปร่งไม่ให้ยุงลายอยู่อาศัย 2.เก็บขยะให้เกลี้ยงไม่ให้ยุงลายเพาะพันธุ์ 3.เก็บปิดน้ําให้มิดชิดไม่ให้ยุงลายวางไข่ เพื่อช่วยป้องกัน 3 โรค ได้แก่ โรคไข้เลือดออก โรคไข้ปวดข้อยุงลาย และโรคติดเชื้อไวรัสซิกา ตามลําดับ
พร้อมกันนี้ นายกรัฐมนตรี ได้กล่าวเชิญชวนให้ประชาชน “ร่วมกันสํารวจและช่วยกันรณรงค์กําจัดแหล่งเพาะพันธุ์ลูกน้ํายุงลายช่วงฤดูฝน โดยการปล่อยปลาหางนกยูง ใส่ทรายกําจัดลูกน้ําในภาชนะที่มีน้ําขัง เพื่อเป็นการป้องกันให้ทุกคนปลอดภัยจาก 3 โรคดังกล่าว”
.........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี แนะส่งเสริมพัฒนาเทคโนโลยี พร้อมร่วมกันอนุรักษ์มรดกภูมิปัญญาทางวัฒนธรรมไทย ให้คงอยู่คู่ประเทศชาติ
วันอังคารที่ 17 ธันวาคม 2562
นายกรัฐมนตรี แนะส่งเสริมพัฒนาเทคโนโลยี พร้อมร่วมกันอนุรักษ์มรดกภูมิปัญญาทางวัฒนธรรมไทย ให้คงอยู่คู่ประเทศชาติ
นายกรัฐมนตรี แนะส่งเสริมพัฒนาเทคโนโลยี พร้อมร่วมกันอนุรักษ์มรดกภูมิปัญญาทางวัฒนธรรมไทย ให้คงอยู่คู่ประเทศชาติ
วันนี้ (17 ธันวาคม 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมนิทรรศการรณรงค์และประชาสัมพันธ์ จํานวน 2 คณะ ได้แก่ 1) นิทรรศการแสดงผลงานวิจัยและนวัตกรรม “ผลงานนักเทคโนโลยีดีเด่นประจําปี 2562” 2) การประกาศขึ้นทะเบียนนวดไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ โดยมีรายละเอียด ดังนี้
ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นําคณะผู้บริหารสํานักงานพัฒนาวิทยาศาสตร์และเทคโนโลยี ประชาสัมพันธ์ผลงาน “นักเทคโนโลยีดีเด่นประจําปี 2562” และนําเสนอตัวอย่างผลิตภัณฑ์ที่ได้รับการขึ้นบัญชีนวัตกรรม อาทิ 1) รถมินิบัสอลูมิเนียม น้ําหนักเบา ประหยัดเชื้อเพลิง ไม่เป็นสนิมและมีการประเมินโครงสร้างที่ปลอดภัยที่สุด 2) ผลิตภัณฑ์เครื่องปรับอากาศประหยัดไฟสูง สามารถเชื่อมต่อ internet และเครื่องฟอกอากาศที่สามารถกรอง PM 2.5 3) การพัฒนาแพลตฟอร์มเทคโนโลยีฐานด้านการบูรณาการระบบ เพื่องานหุ่นยนต์ระบบอัตโนมัติ และปัญญาประดิษฐ์สําหรับใช้งานในระบบอุตสาหกรรม 4.0 4) โครงการสื่อการสอนโปรแกรมมิ่งในโรงเรียน AI 5) เครื่องทําน้ําร้อนประหยัดพลังงาน แบบฮีทปั๊ม และเครื่องปรับอากาศระบบ Hybrid Solar ประหยัดพลังงาน และ 6) เครื่องเอ็กซเรย์คอมพิวเตอร์สามมิติแบบลํารังสีทรงกรวย ทั้งนี้ เพื่อเชิดชูนักเทคโนโลยีไทยที่สร้างผลงานด้านการวิจัยและการพัฒนาเทคโนโลยี รวมทั้งเป็นการผลักดันให้ผลงานวิจัยได้เชื่อมโยงไปสู่ตลาดธุรกิจได้อย่างแท้จริง
จากนั้น นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะผู้บริหารกรมการแพทย์แผนไทยเข้าพบ เพื่อรณรงค์และประชาสัมพันธ์การประกาศขึ้นทะเบียนนวดไทย เป็นตัวแทนมรดกวัฒนธรรมที่จับต้องไม่ได้ของมนุษยชาติ ขององค์การศึกษาวิทยาศาสตร์และวัฒนธรรมแห่งสหประชาชาติ UNESCO นวดไทย ถือเป็นมรดกภูมิปัญญาที่เป็นศาสตร์และศิลป์เกี่ยวกับการดูแลสุขภาพที่มีความสัมพันธ์เกี่ยวข้องกับหลักธรรมทางพุทธศาสนาและวัฒนธรรมท้องถิ่นและพุทธศาสนา และเป็นการรักษาทางเลือกควบคู่ไปกับการดูแลสุขภาพตามแบบแผนตะวันตกสมัยใหม่
โอกาสนี้ นายกรัฐมนตรีได้กล่าวชื่นชมหน่วยงานพร้อมแนะนําการผลิตนวัตกรรมว่า ต้องคํานึงถึงความปลอดภัย คุณภาพ และราคา โดยต้องไม่ส่งผลกระทบต่อผู้บริโภค และนําไปพัฒนาขยายผลนําไปใช้ในชีวิตประจําวันได้ ซึ่งทุกฝ่ายต้องร่วมมือร่วมใจกันศึกษาเรียนรู้เทคโนโลยี เพื่อนําไปพัฒนาและสร้างสรรค์ผลิตภัณฑ์ขึ้นเป็นของเราเองเพื่อให้บริการประชาชน พร้อมฝากประชาชนคนไทย ร่วมกันอนุรักษ์ พัฒนา มรดกภูมิปัญญาทางวัฒนธรรมไทยด้วย
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรี ให้โอวาทและแสดงความชื่นชม คณะเยาวชนที่ได้รับรางวัลการแข่งขันทางศิลปวัฒนธรรมระดับนานาชาติ
วันอังคารที่ 23 สิงหาคม 2559
พลเอก ธนะศักดิ์ ปฏิมาประกร รองนายกรัฐมนตรี ให้โอวาทและแสดงความชื่นชม คณะเยาวชนที่ได้รับรางวัลการแข่งขันทางศิลปวัฒนธรรมระดับนานาชาติ
พลเอก ธนะศักดิ์ ปฏิมาประกร รองนายกรัฐมนตรี ให้โอวาทและแสดงความชื่นชม คณะเยาวชนที่ได้รับรางวัลการแข่งขันทางศิลปวัฒนธรรมระดับนานาชาติ
วันที่ 22 สิงหาคม 2559 เวลา 14.00 น. พลเอก ประยุทธ์ จันทร์โอชา นายกรัฐมนตรี มอบหมายให้พลเอก ธนะศักดิ์ ปฏิมาประกร รองนายกรัฐมนตรี ให้โอวาทและแสดงความชื่นชม คณะเยาวชนที่ได้รับรางวัลการแข่งขันทางศิลปวัฒนธรรมระดับนานาชาติ ได้แก่ 1.คณะนักร้องประสานเสียงเยาวชนไทย ได้รับรางวัล 2 เหรียญทองWorld Choir Games2016 ครั้งที่ 9 ณ เมืองโซซิ สหพันธรัฐรัสเซีย 2.คณะเยาวชนจากการแข่งขันWorld Championships of Performing Artsครั้งที่ 20 ณ สหรัฐอเมริกา โดยนายธชย ประทุมวรรณ“เก่งThe Voice”ได้รับรางวัล 14 เหรียญทอง 5 เหรียญเงิน 1 เหรียญทองแดง 5 โล่รางวัล 3.คณะเยาวชนจากการแข่งขันWCOPAครั้งที่ 20 ดญ.เอวิตา จันดาวงค์ ได้รับรางวัลWorld Championships of Performing Arts2016 1 เหรียญทอง 3 เหรียญเงิน นางศรินภัสร์ จันดาวงค์ ผู้ออกแบบชุดที่ได้รับรางวัลWCOPA’s2016Exceptional Designerนางพิกุล ชุมพล ผู้ออกแบบชุด ที่ได้รับรางวัลWCOPA’s2016Exceptional Designer4.คณะนาฏยบูรพา นําโดยนายเด่น หาเลิศ ประธานชมรมนาฏยบูรพา รับมอบเงินสนับสนุนจาก กระทรวงวัฒนธรรมเพื่อร่วมแข่งขันเวทีWORLD PUPPET CARNIVAL2016 ที่โปแลนด์ ระหว่างวันที่ 24-30 กันยายน 2559 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม พร้อมด้วยผู้บริหาร กระทรวงวัฒนธรรมนําคณะเยาวชนเข้าพบ ณ ทําเนียบรัฐบาล
รัฐบาลไทย-ข่าวทำเนียบรัฐบาล-นายกฯ ขอความร่วมมืองดเดินทาง อยู่บ้าน สกัดกั้นโควิด-19
วันศุกร์ที่ 20 มีนาคม 2563
นายกฯ ขอความร่วมมืองดเดินทาง อยู่บ้าน สกัดกั้นโควิด-19
นายกฯ ขอความร่วมมืองดเดินทาง อยู่บ้าน สกัดกั้นโควิด-19
วันที่ 19 มีนาคม 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากถึงประชาชนโดยเฉพาะผู้ที่อยู่ในเขตกรุงเทพมหานครและปริมณฑลพํานักอยู่ในบ้าน ขอให้งดการเดินทางไปต่างจังหวัดหรือเลื่อนการเดินทางในช่วงเวลานี้ออกไปก่อน ซึ่งเป็นหนึ่งในมาตรการเข้มข้นที่สุด ที่จะช่วยสกัดกั้นการแพร่กระจายของเชื้อโควิด-19 และขณะนี้รัฐบาลได้เตรียมทุกมาตรการที่เกี่ยวข้องไว้สําหรับการปฏิบัติได้ทันทีหากสถานการณ์รุนแรงขึ้น ส่วนการไปทานอาหารนอกบ้าน พบปะสังสรรค์ ควรงดเช่นกัน แทนการไปนั่งทานอาหารที่ร้าน ขอให้ซื้อกลับบ้านหรือให้ส่งบ้านจะเหมาะสมกับสถานการณ์ในวันนี้ และประชาชนต้องร่วมมือกันปฏิบัติตามมาตรการและแนวทางที่รัฐบาลกําหนด เพื่อลดโอกาสการแพร่กระจายของไวรัสโควิด-19 ในพื้นที่สาธารณะ รวมทั้งในครัวเรือนด้วย
รัฐบาลไทย-ข่าวทำเนียบรัฐบาล-ข้อแนะนำการกินอาหารช่วงเทศกาลถือศีลกินเจ
วันศุกร์ที่ 27 กันยายน 2562
ข้อแนะนําการกินอาหารช่วงเทศกาลถือศีลกินเจ
วันศุกร์ที่ 27 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ช่วงเทศกาลถือศีลกินเจของทุกปี ประชาชนจะรักษาศีล ปฏิบัติธรรม งดเว้นการบริโภคเนื้อสัตว์ และรับประทานผักผลไม้ เพื่อชําระจิตใจให้บริสุทธิ์ เสริมบุญบารมี และยังช่วยรักษาสุขภาพ เพราะอาหารเจเป็นพืชผักที่ย่อยง่าย ช่วยลดไขมันและน้ําตาลในเลือดได้อีกด้วย โดยกระทรวงสาธารณสุขจะดูแลตรวจสอบอาหารที่จําหน่ายทั้งที่ผลิตในประเทศและนําเข้าจากต่างประเทศ เฝ้าระวังการใช้สารพิษและการปนเปื้อนของเชื้อจุลินทรีย์ที่ทําให้เกิดโรค ป้องกันการปลอมปนเนื้อสัตว์ในผลิตภัณฑ์อาหารเจ พร้อมทั้งแนะนําให้ประชาชนเลือกซื้ออาหารเจจากร้านหรือแผงลอยที่มีป้ายสัญลักษณ์ “อาหารสะอาด รสชาติอร่อย” และกินอาหารให้หลากหลาย เช่น ผลิตภัณฑ์จากถั่ว โปรตีนเกษตร งา เห็ด เน้นข้าวกล้อง และมีผักเป็นส่วนประกอบ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี